## Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. svibnja 1996.

### NN 66/1997 (30.6.1997.), Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. svibnja 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima
mirovinskog i invalidskog osiguranja ("Narodne novine", broj 20/97) i članka
6. točke 13. Statuta Republičkog fonda mirovinskog i invalidskog osiguranja
samostalnih privrednika Hrvatske ("Narodne novine", br. 58/90, 21/92, 116/93,
23/95 i 24/97), Upravni odbor Republičkog fonda mirovinskog i invalidskog
osiguranja samostalnih privrednika Hrvatske, na sjednici održanoj 6. svibnja
1997. donosi

## **ODLUKU**

### **O USKLAĐIVANJU NAKNADA PLAĆA U SVEZI S PRAVOM NA PREKVALIFIKACIJU ILI DOKVALIFIKACIJU I NAKNADA PLAĆA U SVEZI S PRAVOM NA ZAPOSLENJE OD 1. SVIBNJA 1996.**

1. Naknade plaća u svezi s pravom na prekvalifikaciju ili dokvalifikaciju
i naknade plaća u svezi s pravom na zaposlenje (članak 52. stavak 1. toč.
1. i 2. Zakona o mirovinskom i invalidskom osiguranju) u daljnjem tekstu
- naknade, koje osigurava i isplaćuje Republički fond mirovinskog i invalidskog
osiguranja samostalnih privrednika Hrvatske, koje su ostvarene od 1. siječnja
1996. ili poslije toga dana i koje su povećane od 1. siječnja 1996. za
14,42% prema Odluci o usklađivanju naknada plaća u svezi s pravom na prekvalifikaciju
ili dokvalifikaciju i naknada plaća u svezi s pravom na zaposlenje od 1.
siječnja 1996. povećavaju se od 1. svibnja 1996. za 5,2%.

2. Naknade ostvarene iz točke 1. ove odluke ostvarene 1. svibnja 1996.
ili poslije toga dana i koje nisu povećane za 14,42% povećavaju se od dana
ostvarivanja prava za 20,37%.

3. Kao osnovica za povećanje naknada prema točki 1. ove odluke služi
svota naknade koja je invalidu rada pripadala na dan 1. svibnja 1996.,
a kao osnovica za povećanje naknade prema točki 2. ove odluke služi svota
naknade koja je korisniku pripadala na dan ostvarivanja prava.

4. Naknade iz točke 1. ove odluke koje su ostvarene do 31. prosinca
1995. i koje su povećane od 1. siječnja 1996. za 2,2% prema Odluci o usklađivanju
naknada plaća u svezi s pravom na prekvalifikaciju ili dokvalifikaciju
i naknada plaća u svezi s pravom na zaposlenje od 1. siječnja 1996. povećavaju
se od 1. svibnja 1996. za 5,2%.

5. Kao osnovica za povećanje naknada prema točki 4. ove odluke uzima
se svota naknade koja je korisniku pripadala na dan 1. svibnja 1996.

6. Usklađivanje naknada po ovoj odluci obavit će se po službenoj dužnosti,
bez donošenja rješenja.

7. Ova Odluka stupa na snagu idućeg dana od dana objave u "Narodnim
novinama", a primjenjuje se od 1. svibnja 1996.

Klasa: 142-13/97-01/1905
Urbroj: 342-99-01/97-23
Zagreb, 6. svibnja 1997.

Predsjednik
Upravnogodbora Republičkog fonda mirovinskog i invalidskog osiguranja
samostalnih privrednika Hrvatske
**dr. sc. Đuro Njavro,** v. r.

Odluka, NN 66/1997-1122